open-index/open-wikipedia-markdown huggingface dataset:
முர்சி மக்கள்

**முர்சி மக்கள்** (*Mursi*)கிழக்கு ஆப்பிரிக்காவில் உள்ள எத்தியோப்பியா நாட்டின் தென்மேற்கில் தெற்கு சூடான் எல்லையை ஒட்டிய பகுதிகளில், சுர்மா மொழிக் குடும்பத்தில் ஒன்றான முர்சி மொழி பேசும் பழங்குடி மக்கள் ஆவார். 2007ம் ஆண்டின் மக்கள் தொகை கணக்கெடுப்பின்படி, முர்சி மக்கள் தொகை 11,500 ஆக இருந்தது. இவர்களில் 848 பேர் நகர்புறங்களில் வாழ்கின்றனர். இம்மக்கள் மலைகளுக்கிடையே பாயும் ஓமோ ஆறு மற்றும் மகோ ஆறுகளுக்கு இடையே, எத்தியோப்பியா நாட்டின் தனிமையான, தொலைதூரப் பகுதியில் வாழ்கின்றனர். இவர்களின் அண்மைப் பகுதிகளில் ஆரி, பன்னா, போடி, காரோ, வெக்கு, யாங்கடோம் மற்றும் சுர்மா பழங்குடி மக்கள் வாழ்கின்றனர். எத்தியோப்பிய அரசு இம்மக்களை சுர்மா பழங்குடி வகுப்பில் சேர்த்துள்ளனர்.

## சமயம் & பண்பாடு

 

முர்சி மக்கள் ஆன்ம வழிபாடு (நீத்தார் வழிபாடு) கடைபிடிக்கின்றனர். நகர்புறங்களில் வாழும் சில முர்சி மக்கள் கிறிஸ்தவ சமயத்தை பின்பற்றுகின்றனர்.முர்சி மற்றும் சுர்மா பழங்குடி பெண்கள் 15வது வயதில் உதட்டில் மர வட்டுகள் அணிகின்றனர். மேலும் சிலர் கூடுதல் பணம் சம்பாதிப்பதற்காக, சுற்றுலாப் பயணிகளைக் கவரும் வகையில் அவை அதிகளவில் அணிகின்றனர்.
## மேற்கோள்கள்

## மேலும் படிக்க
* (2000) Pancorbo, Luis: "Los labios del río Omo" en "Tiempo de África", pp.&nbsp;176–190. Laertes. Barcelona. 
* (2007) Silvester, Hans: *Les Habits de la Nature* Editions de la Martinière 

## வெளி இணைப்புகள்

*Mursi Online
*People of Africa
*The Mursi Language
*National Geographic Photo Gallery
*Mursi in danger of denial of access or displacement
*An anthropologist's comments on the Mursi and the Omo Park situation (also available as a Word file)
*African Parks Foundation
*''Mursi Online'' page on the Mursi 'Surmic' language (tugo)
*Full-text documents and journal articles about the Mursi (Forced Migration Online, Digital Library)
*https://www.youtube.com/watch?v=9PUSPE_7ek8&t=4s Walking With The Mursi is an adventure/travel documentary spanning four continents as David Willing hikes 500&nbsp;km across Ethiopia's remote Omo Valley with Mursi tribes.

பகுப்பு:ஆப்பிரிக்காவின் பழங்குடிகள்
பகுப்பு:எத்தியோப்பியா
செம்பழுப்பு கதிர்க்குருவி

**செம்பழுப்பு கதிர்க்குருவி** (*Rufous cisticola*)(*சிசுடிகோலா ரூபசு*) என்பது சிசுடிகோலிடே குடும்பத்தில் உள்ள ஒரு வகை பறவை சிற்றினம் ஆகும். இது புர்க்கினா பாசோ, கமரூன், மத்திய ஆப்பிரிக்கக் குடியரசு, சாட், காம்பியா, கானா, கினி, மாலி, நைஜீரியா, செனிகல், சியேரா லியோனி மற்றும் டோகோ ஆகிய நாடுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல உலர் புதர் மற்றும் மிதவெப்பமண்டல அல்லது வெப்பமண்டல உலர் தாழ் நிலப் புல்வெளி ஆகும்.

## மேற்கோள்கள்

பகுப்பு:மேற்கு ஆப்பிரிக்கப் பறவைகள்
பகுப்பு:கதிர்க்குருவி
இராமாயணமொழிசம்பு

**இராமாயணமொழிசம்பு** (ഭാഷാരാമായണചമ്പു) என்பது பூனம் நம்பூதிரியால் இயற்றப்பட்ட *மொழிசம்பு* வகையை சேர்ந்த கவிதை-வசனம் கலந்த ஒரு படைப்பாகும்.  *மொழிசம்பு* படைப்புகளில் இலக்கிய தரம், அளவு, ஆகியவற்றில் இது முதலிடம் பெறுகிறது. *இராமாயண மொழிசம்பு* இராவணனின் பிறப்பு, இராம அவதாரம், தாடகையின் அழிப்பு, போன்றவையில் துவங்கி சுவர்க்கத்தை அடைதல் வரை இருபது ஆய்வுக்கட்டுரைக்ளை கொண்டதாகும். கிட்டத்தட்ட இரண்டாயிரம் சுலோகங்கள், தண்டுகள், நூற்றைம்பதுக்கும் மேற்பட்ட உரைநடைகளையும் கொண்ட இந்த மாபெரும் கிரந்தத்தில் பூனத்தின் கூர்ந்து கவனிக்கும் ஆற்றல், இறைபக்தி, தடையற்ற கற்பனை, மற்றும் தகுந்த வார்த்தை பயன்பாடு, மனதின் விழிப்புணர்வு, ஆகியவற்றை காண இயலும்.
## இலக்கிய நூலில் சம்புவின் பெருமை
"... இவை அனைத்தையும் விட அவரது மிகப்பெரிய சாதனை படைப்பு *பாஷா ராமாயண சம்பு*விலுள்ள இராவணன் பிறப்பு முதலான பாகங்களும், மற்றும் 13 சுவாதி திருநாள் சங்கீத கீர்த்தனைகளும் வெளியிடப்பட்டது தான். அதற்கு முன்புவரை இராமாயணசம்பு என்று ஒரு படைப்பு இருந்ததாக யாரும் அறிந்திருக்கவில்லை. இவற்றில் முதல் இரண்டு பகுதிகளுக்கு இராமாயண சம்பு என்றும் மற்ற பகுதிகளுக்கு உத்தர இராமாயண சம்பு என்றும் பெயரிடப்பட்டது." -- இவ்வாறு *கேரள இலக்கிய வரலாறு* என்ற இலக்கிய நூலில் *உள்ளூர் எஸ் பரமேசுவர ஐயர்**,* அறுபத்தி நாலாவது அத்தியாயத்தில் *கே. சிதம்பர வாத்தியார்* என்பவரை பாராட்டி எழுதியுள்ளார். 

## குறிப்புகள்

பகுப்பு:மலையாள நூல்கள்
மசுமோம்

**மசுமோம்** (அரபு மொழி: مشموم, *Machmoum*) என்பது அரபு மல்லிகைப் பூக்களால் செய்யப்பட்ட சிறுபூச்செண்டு அல்லது கழுத்தணி சிறுமாலை ஆகும். இம்மலர் பண்பாடு, தூனிசியா நாட்டின் கலாச்சாரம் ஆகும். அந்நாட்டின் நண்பகல் பொழுதிலோ, மாலைப் பொழுதிலோ இவை விற்கப்படுகின்றன. அந்நாட்டின் ஆடவர் காதில் அணிவர்.  பெண்கள் தன் கைகளிலோ, தங்கள் மார்பகப் பிளவிலோ அணிவர்.

## மேற்கோள்கள்

பகுப்பு:அரபு மொழி வார்த்தைகளைக் கொண்ட கட்டுரைகள்
பகுப்பு:மல்லிப் பேரினத் தொடர்புடையவை
பகுப்பு:துனீசியா
கே. எஸ். ஜி. கலை மற்றும் அறிவியல் கல்லூரி

**கே. எஸ். ஜி. கலை மற்றும் அறிவியல் கல்லூரி** (ஆங்கிலம்:KSG College of Arts and Science) என்பது தமிழ்நாட்டின் கோயம்புத்தூரில் உள்ள தனியார் கலை அறிவியல் கல்லூரியாகும். இது பாரதியார் பல்கலைக்கழகத்தின் கீழ் இயங்கி வருகிறது. கே.எஸ். கீதா என்பவர் தனது பெயரில் 1997 ஜூலை 4 ஆம் நாள் கே. எஸ். ஜி. கல்வி அறக்கட்டளையினைத் தொடங்கினார். இந்த அறக்கட்டளையின் மூலம் 2001 ஆம் ஆண்டு இக்கல்லூரி தொடங்கப்பட்டது.

## பட்டப்படிப்புகள்
இக்கல்லூரியில் இளங்கலைப் படிப்பும் முதுகலைப் படிப்பும் உள்ளன.
# இளங்கலை கணினிப் பயன்பாடு
# இளங்கலை வணிகவியல்
# இளங்கலை கணினி அறிவியல்
# இளங்கலை தகவல்தொழில்நுட்பம்
# இளங்கலை பல்லூடகம் மற்றும் இணையத் தொழில்நுட்பம்
# இளங்கலை உயிரித் தொழில்நுட்பம்
# இளங்கலை உணவுத் தயாரிப்பு அறிவியல் மற்றும் விடுதி மேலாண்மை
# இளங்கலை மின்னணுவியல் மற்றும் தொடர்பு சாதனங்கள்
# இளங்கலை கணிதம்
# இளங்கலை ஆங்கில இலக்கியம்
# இளங்கலை தொழில் நிர்வாகவியல்
# இளங்கலை உளவியல்
# முதுகலை ஆங்கில இலக்கியம்
# முதுகலை தகவல் தொழில்நுட்பம்
# முதுகலை கணிதம்
# முதுகலை உயிரித் தொழில்நுட்பம்
# முதுகலை வணிகவியல்

## வெளியிணைப்புகள்
*

## மேற்கோள்கள்

பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்
கோயம்புத்தூர் கடலியல் கல்லூரி

**கோயம்புத்தூர் கடலியல் கல்லூரி** (ஆங்கிலம்:Coimbatore Marine College) என்பது தமிழ்நாட்டில் கோயம்புத்தூரில் கடல்சார்ந்த படிப்புகளையும் பயிற்சிகளையும் அளிக்கும் தனியார் இருபாலர் கல்லூரியாகும். 2001 ஆம் ஆண்டு கோவையின் மயிலேறிபாளையத்தில் இக்கல்லூரி தொடங்கப்பட்டது. இந்திய கப்பல்துறை இயக்ககத்தின் அங்கீகாரத்தைப் பெற்ற இக்கல்லூரி இந்தியக் கடல்சார் பல்கலைக்கழகத்தின் கீழ் இயங்குகிறது. இக்கல்லூரியில் கடல் அறிவியல், கடல் பொறியியல், கப்பல் மற்றும் போக்குவரத்து நிர்வாகவியல், இளங்கலை வணிக நிர்வாகவியல், முதுகலை வணிக நிர்வாகவியல் போன்ற துறைகள் உள்ளன.

## மேற்கோள்கள்

## வெளியிணைப்புகள்
* 

பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்
ஸ்ரீ நாராயண குரு கல்லூரி

**ஸ்ரீ நாராயண குரு கல்லூரி** (ஆங்கிலம்:Sree Narayana Guru College) என்பது தமிழ் நாடு கோயம்புத்தூரில் உள்ள தனியார் கலை அறிவியல் கல்லூரியாகும். இது பாரதியார் பல்கலைக்கழகத்தின் கீழ் இயங்கி வருகிறது. இக்கல்லூரி 1994 ஆம் ஆண்டு ஸ்ரீ நாராயண குரு கல்வி அறக்கட்டளையின் சார்பாகத் தொடங்கப்பட்டது..

## துறைகள்
இக்கல்லூரியில் உள்ள துறைகள்
# மொழித்துறை
# கணினி அறிவியல்
# வாழ்க்கை அறிவியல்
# மேலாண்மை
# சமுக அறிவியல்
# வணியகவியல்
# ஆங்கிலம்
# கணிதம்

## மேற்கோள்கள்

## வெளியிணைப்புகள்
* அலுவல் தளம்

பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்
கான் யூனிசு

**கான் யூனிசு** (, translation: *Caravansary [of] Jonah*) என்பது காசாக்கரையின் தெற்குப் பகுதியில் அமைந்துள்ள பாலத்தீனிய நகரமாகும். பாலத்தீனிய புள்ளியியல் நடுவண் செயலகம் அளித்துள்ள தகவலின்படி 2007 ஆம் ஆண்டில் 142,637 பேர்; 2010 ஆம் ஆண்டில் 202,000 பேர்; 2012 ஆம் ஆண்டில் 350,000 பேர் என்பதாக இந்நகரத்தின் மக்கட்தொகை இருந்தது. நடுநிலக் கடலுக்கு கிழக்கே 4 கி.மீ (2.5 மைல்கள்) தொலைவில் அமைந்திருக்கும் இந்நகரில் பாலைவனத்தை ஒத்த தட்பவெப்பநிலை நிலவுகிறது. கோடைக்காலத்தில் அதிகபட்சமாக 30°C வெப்பநிலையும், குளிர்காலத்தில் 10°C வெப்பநிலையும் இருக்கும். ஆண்டு மழையளவு 260 மில்லிமீட்டர் (10.2 அங்குலம்) ஆகும். 

கான் யூனிசு தொகுதி, பாலத்தீனிய சட்ட மேலவையில் 5 உறுப்பினர்களைக் கொண்டுள்ளது. 2006 ஆம் ஆண்டில் நடந்த பாலத்தீனிய சட்ட மேலவைக்கானத் தேர்தலில், ஹமாஸ் இயக்கத்தின் உறுப்பினர்கள் 3 பேரும், ஃபத்தா இயக்கத்தின் உறுப்பினர்கள் 2 பேரும் தேர்ந்தெடுக்கப்பட்டனர். இந்நகரம் தற்போது ஹமாஸ் குழுவால் நிர்வகிக்கப்படுகிறது.

## மேற்கோள்கள்

## நூலடைவு

*
*
*
*
* 
*
* 
* 
* 
*
*
* 
*
*
*

## வெளியிணைப்புகள்

*Khan Younis, articles from UNWRA
*Welcome To The City of Khan Yunis
*close-up map of Gaza
*Air photo of Khan Yunis, 1946, with key to sites - Eran Laor Cartographic Collection, இசுரேல் தேசிய நூலகம்

பகுப்பு:காசாக்கரையிலுள்ள நகரங்கள்
பகுப்பு:பாலஸ்தீன நகரங்கள்
பிரம்மதேசம் (பவானி)

**பிரம்மதேசம்** (*Brahmadesam*) என்பது தமிழ்நாட்டின் ஈரோடு மாவட்டத்தில் உள்ள அந்தியூர் வட்டத்தில் அமைந்துள்ள ஓர் இந்திய ஊராட்சி ஆகும். 2011 மக்கள்தொகை கணக்கெடுப்பின்படி, பிரம்மதேசம் கிராமத்தில் 12839 பேர் வசித்தனர். இவர்களில் 6597 பேர் ஆண்கள் 6242 பேர் பெண்கள் பிரம்மதேசம் கிராமத்தின் கல்வியறிவு விகிதம் 60.96%.

## மேற்கோள்கள்

பகுப்பு:ஈரோடு மாவட்டத்திலுள்ள கிராமங்கள்
வெளிர் ஈப்பிடிப்பான்

**வெளிர் ஈப்பிடிப்பான்** (*Pale flycatcher*)(*அக்ரிகோலா பாலிடசு*) என்பது சகாரா கீழ்மை ஆப்பிரிக்காவில் காணப்படும் பழைய உலக ஈப்பிடிப்பான் குடும்பமான மியூசிகாபிடேயின் ஒரு குருவி சிற்றினம் ஆகும்.

## வகைப்பாட்டியல்
வெளிர் ஈப்பிடிப்பான் முன்பு *பிராடோர்னிசு* பேரினத்தின் கீழ் வகைப்படுத்தப்பட்டது. ஆனால் 2010-ல் வெளியிடப்பட்ட மூலக்கூறு தொகுதி வரலாறு ஆய்வின் முடிவுகளின் அடிப்படையில் *மெலனோர்னிசுக்கு* மாற்றப்பட்டது. பின்னர்  2023-ல் வெளியிடப்பட்ட ஆய்வின் அடிப்படையில் இது *அக்ரிகோலா* பேரினத்திற்கு மாற்றப்பட்டது.

## சரகம்
இது அங்கோலா, பெனின், போட்சுவானா, புர்கினா பாசோ, புருண்டி, கேமரூன், மத்திய ஆபிரிக்கக் குடியரசு, சாட், கொங்கோ குடியரசு, காங்கோ மக்களாட்சிக் குடியரசு, ஐவரி கோஸ்ட், எரித்திரியா, எசுவாத்தினி, எத்தியோப்பியா, காபோன், காம்பியா, காம்பியா கினிபிசாவ், கென்யா, மலாவி, மாலி, மூரித்தானியா, மொசாம்பிக், நமீபியா, நைஜர், நைஜீரியா, உருவாண்டா, செனிகல், சியரா லியோனி, சோமாலியா, தென்னாப்பிரிக்கா, சூடான், தான்சானியா, டோகோ, ஜிம்பாவே, மற்றும் சாம்பியா போன்ற நாடுகளில் காணப்படுகிறது.

## வாழ்விடம்
மிதவெப்பமண்டல அல்லது வெப்பமண்டல வறண்ட காடுகள், உலர் சவன்னா மற்றும் மிதவெப்பமண்டல அல்லது வெப்பமண்டல உலர் புதர் நிலம் ஆகியவை இதன் இயற்கை வாழ்விடங்களாகும்.

## மேற்கோள்கள்

## வெளி இணைப்புகள்
* வெளிறிய ஃப்ளைகேட்சர் - தென்னாப்பிரிக்க பறவைகளின் அட்லஸில் உள்ள இனங்கள் உரை .

பகுப்பு:சகாரா கீழமை ஆப்பிரிக்கப் பறவைகள்
பாத்மோசெர்கசு

**பாத்மோசெர்கசு** (*Bathmocercus*) என்பது சிசுடிகோலிடே குடும்பத்தைச் சேர்ந்த பறவை பேரினமாகும். இது பின்வரும் சிற்றினங்களைக் கொண்டுள்ளது:

* கருந்தலை செம்பழுப்புச் சிலம்பன் (*பாத்மோசெர்கசு செர்வினிவென்ட்ரிசு*)
* கருமுக செம்பழுப்புச் சிலம்பன் (*பாத்மோசெர்கசு ரூபசு*)

*செபோமைக்டர்* பேரினத்தைச் சேர்ந்த சிற்றினங்கள் சில நேரங்களில் இந்த பேரினத்தின் கீழ் வகைப்படுத்தப்படுகின்றன. இருப்பினும் இதன் பிரிவை நியாயப்படுத்தப் பல குறிப்பிடத்தக்க உருவ வேறுபாடுகள் பயன்படுத்தப்படுகின்றன.

## மேற்கோள்கள்

பகுப்பு:பறவைப் பேரினங்கள்
அக்கரை கொடிவேரி

**அக்கரை கொடிவேரி** (*Akkarai Kodiveri*) என்பது இந்தியாவின் தமிழ்நாடு மாநிலத்தில் ஈரோடு மாவட்டத்தில் உள்ள கோபிசெட்டிபாளையம் வட்டத்தில் உள்ள ஒரு கிராம ஊராட்சி ஆகும். இது கோபிசெட்டிபாளையத்திலிருந்து சுமார் 15 கி. மீ. தொலைவிலும் மாவட்டத் தலைமையகமான ஈரோட்டிலிருந்து 50 கி.மீ. தொலைவிலும் அமைந்துள்ளது. இந்தக் கிராமம் கோபிசெட்டிபாளையத்தை சத்தியமங்கலத்துடன் இணைக்கும் சாலையில் அமைந்துள்ளது. அக்கரை கொடிவேரியில் சுமார் 2263 மக்கள் வசிக்கின்றனர்.

## மேற்கோள்கள்

பகுப்பு:Coordinates on Wikidata
பகுப்பு:ஈரோடு மாவட்டத்திலுள்ள கிராமங்கள்
பாரிஜாதாபகரணம்

**பாரிஜாதாபகரணம்**' (*Parijatapaharanamu*)(பாரிஜாதம்+அபகரணம்) ( பாரிஜாத மரத்தை எடுத்து வருதல்) என்பது நந்தி திம்மண்ணா என்பவரால் இயற்றப்பட்ட ஒரு தெலுங்கு கவிதையாகும். இது அரி வம்சம் கதையை அடிப்படையாகக் கொண்டது. கிருட்டிணனுக்கும் அவனது துணைவிகளான ருக்மணிக்கும் சத்யபாமாவுக்கும் இடையே ஏற்படும் காதல் சண்டைதான் கதை.

## கதைச் சுருக்கம்
இந்திரனுக்குச் சொந்தமான பாரிஜாதம் என்ற மரத்திலிருந்து நாரதர், கிருட்டிணருக்கு என்றென்றும் மணம் வீசும் ஒரு மலரைக் கொண்டு வந்தார். அந்த நேரத்தில் கிருஷ்ணன் ருக்மணியின் வீட்டில் இருந்ததால் பூவை அவளிடம் கொடுக்கிறார். அவர் ருக்மணிக்கு பூவை கொடுத்ததை அறிந்த சத்தியபாமா பொறாமை கொள்கிறார். கிருஷ்ணர் அந்த மரத்திற்காக தேவதைகளுடன் சண்டையிட்டு, அந்த மரத்தை மீண்டும் சத்யபாமாவிடம் கொண்டு வருகிறார்..

## வெளியீடுகள்

* *பாரிஜாதாபகரமு* என்ற பெயரில் 1929 ஆம் ஆண்டு *ஆந்திரப் பத்ரிக்கா* என்ற பத்திரிகையால் வெளியிடப்பட்டது  நாகபுடி குப்புசுவாமியின் பரிமலோல்லாசமு என்ற விரிவான வர்ணனையும் இதில் அடங்கும்.
* 1933 இல் சுரபி வர்ணனையுடன் வாவில்லா அச்சகம் .  இது மீண்டும் 1960 இல் மறுபதிப்பு செய்யப்பட்டது  துசி ராமமூர்த்தி சாத்திரி இரண்டு பதிப்புகளுக்கும் முன்னுரை எழுதினார்.
* ஆந்திரப் பிரதேச சாகித்ய அகாடமி 1978 முதல் முறையாக அச்சிட்டது. 

## இதனையும் காண்க

* நந்தி திம்மண்ணா

## சான்றுகள்
{reflist}}
* 
பகுப்பு:தெலுங்கு இலக்கியம்
அபீசு அகமது கான்

**அபீசு அகமது கான்** (*Hafeez Ahmed Khan*) (இறப்பு 2006) இந்திய பாரம்பரிய இசையான இந்துஸ்தானி இசைக் கலைஞர் ஆவார்.  இந்திய மாநிலமான உத்தரபிரதேசத்தின் வடக்குப் பகுதிகளில் பிரபலமான ஒரு இசைப் பள்ளியான இராம்பூர்-சகாசுவான் கரானாவின் முன்னணிக் கலைஞர்களில் ஒருவராக அறியப்படுகிறார்.  குருகுல முறையில் இசையைக் கற்றார். மேலும், தனது கல்விப் படிப்பை வழக்கமான வழியில் தொடர்ந்தார். அரசியலில் முதுகலைப் பட்டம் பெற்ற இவர் மின்னசொட்டா பல்கலைக்கழகத்தில் கற்பித்தார்.  அனைத்திந்திய வானொலியின் துணை இயக்குநராகவும், இசைக்காக அறியப்பட்ட பல்கலைக்கழகமான இந்திரா கலா சங்கீத பல்கலைக்கழகத்தின் துணைவேந்தராகவும் இருந்தார்.   இராசேந்திர பிரசன்னா, ரோமா ராணி பட்டாச்சார்யா, சகுந்தலா நரசிம்மன் மற்றும் சுபேந்து கோசு  போன்ற பல சீடர்களுக்கு வழிகாட்டியாக இருந்துள்ளார். தான்சேனின் வாழ்க்கையைப் பற்றிய *தி ரெயின் மேக்கர்* என்ற திரைப்படத்திலும் நடித்தார்.  1996 சங்கீத நாடக அகாதமி விருது பெற்றார்.  இந்திய அரசு 1991 இல் நான்காவது உயரிய குடிமகன் விருதான பத்மசிறீ விருதை வழங்கியது  புகழ்பெற்ற பாடகர் நிஸ்சார் உசைன் கானின் மகளை திருமணம் செய்தார்.  2006 இல் இறந்தார். 

## மேலும் பார்க்கவும்
* இராசேந்திர பிரசன்னா

## மேற்கோள்கள்

## வெளி இணைப்புகள்
* 
* 

பகுப்பு:சங்கீத நாடக அகாதமி விருது பெற்றவர்கள்
பகுப்பு:2006 இறப்புகள்
பகுப்பு:பத்மசிறீ விருது பெற்ற கலைத் துறையினர்
போலாநாத் பிரசன்னா

பண்டிட் **போலாநாத் பிரசன்னா** (*Bholanath Prasanna*) இந்தியாவைச் சேர்ந்த புல்லாங்குழல் அல்லது பன்சூரி வாசிக்கும் இசைக் கலைஞராவார். வாரணாசியில் பிறந்த இவர் புகழ்பெற்ற புல்லாங்குழல் கலைஞர் ஹரிபிரசாத் சௌரசியா என்பவருக்கு குரு ஆவார்.

## தொழில்
போலாநாத் பிரசன்னா தனது தந்தை பண்டிட் கௌரி சங்கரிடமும் தனது சகோதரர் பண்டிட். இரகுநாத் பிரசன்னாவிடமும் இந்தியப் பாரம்பரிய இசையைக் கற்றார். உத்தரப் பிரதேச சங்கீத நாடக அகாதமி விருது (1989) ( செனாய் ) உட்பட பல்வேறு விருதுகள் மற்றும் கௌரவங்களைப் பெற்றவர்.

ஹரிபிரசாத் சௌரசியா, இராசேந்திர பிரசன்னா (மருமகன்), நிரஞ்சன் பிரசாத், அஜய் சங்கர் பிரசன்னா(மகன்) போன்ற பலருக்கு பன்சூரியை கற்பித்தார்.

## சான்றுகள்

பகுப்பு:வாழும் மக்கள்
பகுப்பு:இசைக் கலைஞர்கள்
பகுப்பு:புல்லாங்குழல் கலைஞர்கள்
சகுந்தலா நரசிம்மன்

**சகுந்தலா நரசிம்மன்** (*Sakuntala Narasimhan*) (பிறப்பு 30 டிசம்பர் 1939) ஓர் இந்தியப் பத்திரிகையாளரும், நுகர்வோர் உரிமை ஆர்வலரும், இந்துஸ்தானி இசையின் இராம்பூர்-சகாசுவான் கரானாவின் பாரம்பரிய பாடகரும் ஆவார். இவர் அபீசு அகமது கானின் சீடராக இருந்தார். மேலும் தூர்தர்ஷன் மற்றும் அனைத்திந்திய வானொலி ஆகியவற்றில் கர்நாடக மற்றும் இந்துஸ்தானி பாணியில் ஏற்பாடு செய்யப்பட்ட தேசிய இசை நிகழ்ச்சியிலும் பாடியுள்ளார். முசிரி சுப்பிரமணிய ஐயர் மற்றும் தஞ்சாவூர் பிருந்தா ஆகியோரிடம் கர்நாடக பாரம்பரிய இசையில் பயிற்சி பெற்றார். இரண்டு பாணிகளையும் இணைத்து "சுய-ஜுகல்பந்தி" செய்து வருகிறார்.

## ஆரம்ப வாழ்க்கை மற்றும் கல்வி
சகுந்தலா, பொருளாதாரத்தில் முதுகலைப் பட்டமும், பாரம்பரிய இசையில் முதுகலைப் பட்டமும் பெற்றவர். மேலும் பெண் கல்வியிலும், இசையியலிலும் முனைவர் பட்டம் பெற்றவர். 1947 ஆம் ஆண்டு இந்தியா சுதந்திரம் அடைந்தபோது தில்லியில் வாழ்ந்தார். இந்தியப் பிரிவினைக்குப் பின்னர்  மும்பைக்கு குடிபெயர்ந்தார். தற்போது பெங்களூரில் வசிக்கிறார். இசையியலில் இவரது முனைவர் பட்ட ஆய்வு கர்நாடக மற்றும் இந்துஸ்தானி பாணிகளின் ஒப்பீட்டு ஆய்வில் இருந்தது. சகுந்தலா அனைத்திந்திய வானொலியில் சிறுவயதிலேயே நிகழ்ச்சிகளை நடத்தத் தொடங்கினார். கடந்த 60 ஆண்டுகளாக இளைஞர்களிடையே இசை மற்றும் கலாச்சாரத்தை மேம்படுத்துவதற்கான சங்கம் உள்ளிட்ட பல அமைப்பாளர்களுக்காக ஒரு நிகழ்ச்சிக் கலைஞராக இருந்து வருகிறார்.

## தொழில்
பத்திரிகையாளராக, சகுந்தலா மும்பையில் உள்ள தி டைம்ஸ் ஆஃப் இந்தியா குழுமத்தில் 7 ஆண்டுகள் பணியாற்றினார். 1995 இல் டெக்கன் ஹெரால்டு பத்திரிகைக்காகவும், 2000 ஆம் ஆண்டில் நியூயார்க்கில் நடந்த 23 வது ஐநா பொதுச் சபை அமர்விலும், சீனாவில் பெண்களுக்கான ஐநா உலகளாவிய மாநாடு குறித்தும் இவர் அறிக்கை செய்தார். 2002 இல் தென்னாப்பிரிக்காவில் நடைபெற்ற நிலையான வளர்ச்சிக்கான உலக உச்சி மாநாட்டில் கலந்துகொள்ளவும் அதைப் பற்றி எழுதவும் தேர்ந்தெடுக்கப்பட்ட நான்கு இந்திய பத்திரிகையாளர்களில் இவரும் ஒருவர். 2009 வரை 27 ஆண்டுகள் டெக்கான் ஹெரால்டில் இவரது பத்திகள் வெளிவந்தன. மேலும் இவர் தற்போது *தி வயர்*, *சிட்டிசன் மேட்டர்ஸ்*, மற்றும் *மனிலைஃப்* ஆகியவற்றிற்காக எழுதுகிறார்.

சகுந்தலா மும்பை பல்கலைக்கழகத்தில் இசை கற்பித்துள்ளார். மேலும் பெங்களூரு பல்கலைக்கழகத்தில் முதுகலை மட்டத்தில் பத்திரிகை, பெண்கள் படிப்பு மற்றும் பொருளாதாரம் கற்பித்துள்ளார். அமெரிக்கா, ஐக்கிய ராச்சியம்]], நோர்வே, பாக்கித்தான், கென்யா, உகாண்டா, பிலிப்பீன்சு, இந்தோனேசியா, யப்பான், தாய்லாந்து மற்றும் ஆத்திரேலியா ஆகிய நாடுகளில் ஊடகங்கள், இசை மற்றும் பெண்ணிய ஆய்வுகள் தொடர்பான சர்வதேச மாநாடுகளில் கட்டுரைகளை சமர்ப்பித்துள்ளார்.

## விருதுகள்

* 1957 மற்றும் 1958 இல் தும்ரி மற்றும் காயலில் அனைத்திந்திய வானொலி விருதுகள்
* 5 கியான் சமாஜ் இசை அகாதமி விருதுகள், 1980 
* 1983 இல் சிறந்த பெண் ஊடகவியலாளர்களுக்கான சமேலி தேவி ஜெயின் விருது.
* 2000 ஆம் ஆண்டில் மக்கள் சிவில் உரிமைகளுக்கான சங்கத்தின் 'மனித உரிமைகளுக்கான பத்திரிகை' விருது.
* 2016 ஆம் ஆண்டு கர்நாடக இராச்யோத்சவா விருதுகள்.

## சான்றுகள்

## வெளி இணைப்புகள்
*WorldCat
*The Economic and Political Weekly

பகுப்பு:இந்தியப் பெண் ஊடகவியலாளர்கள்
பகுப்பு:பெங்களூர் மக்கள்
பகுப்பு:வாழும் மக்கள்
பகுப்பு:1939 பிறப்புகள்
பகுப்பு:நரசிம்மன் குடும்பம்
வி. கார்த்திகேய பாண்டியன்

**வி. கார்த்திகேய பாண்டியன்** (*V. K. Pandian*) இந்திய ஆட்சிப் பணி மேனாள் அதிகாரியும் தற்போதைய ஒடிசா மாநிலத்தின் **மாற்றத்திற்கான முயற்சிகளை மேற்கொள்ளும் 5டி  (Transformational Initiatives) திட்ட அமைச்சரும்** ஆவார்.

## இளமைக் காலம்
1974 ஆம் ஆண்டு மதுரை மாவட்டம் மேலூர் அருகேயுள்ள கூத்தப்பன்பட்டி என்ற ஊரில் பிறந்தவர். தமிழ்நாடு விளையாட்டு மேம்பாட்டு ஆணையத்தின் நெய்வேலி விளையாட்டு விடுதியில் தங்கிப் படித்தார். மதுரை ஒத்தக்கடையிலுள்ள வேளாண் கல்லூரி மற்றும் ஆராய்ச்சி நிலையத்தில் இளங்கலையும் தில்லியில் இந்திய வேளாண் ஆராய்ச்சி நிறுவனத்தில் முதுநிலையும் படித்தார். தமிழ்நாட்டில் பிறந்த வி. கா. பாண்டியன் ஒடிசாவினைச் சேர்ந்த இந்திய ஆட்சிப் பணி அதிகாரி சுஜாதா என்பவரை மணந்தார்.

## இந்திய ஆட்சிப்பணி
வி. கா. பாண்டியன் தமிழ்நாட்டினைச் சேர்ந்த 2000ஆம் ஆண்டில் இந்திய ஆட்சிப் பணிக்குத் தேர்ந்தெடுக்கப்பட்ட அதிகாரி ஆவார். இவர் ஒடிசா ஆட்சிப் பணி அதிகாரியாக 2002ஆம் ஆண்டில் களஹாண்டி மாவட்டத்தில் தரம்கார்க்கில் துணை ஆட்சியராகப் பணியில் சேர்ந்தார். பின்னர், 2005ஆம் ஆண்டில், மயூர்பஞ்சு மாவட்டத்தின் ஆட்சியராக நியமிக்கப்பட்டார். இங்கு இவரது பணி போராளி குழுக்களின் பரவலைக் குறைக்க நிர்வாகம் எவ்வாறு செயல்பட முடியும் என்பதற்கு உதாரணமாக செயல்பட்டார். 2007-ல் பாண்டியன் கஞ்சாம் மாவட்ட ஆட்சியராக பணி மாறுதல் பெற்றார். இப்பணிகளில் பாண்டியன் திறமையாகச் செயல்பட்டதன் காரணமாக மாநில முதல்வர் நவீன் பட்நாயக்கின் தனிச் செயலாளராக 2011 முதல் பணியாற்றும் வாய்ப்பினைப் பெற்றார். 2019ஆம் ஆண்டு நவீன் பட்நாயக் மீண்டும் முதல்வராகப் பதவியேற்ற பின்னர் கூடுதல் பொறுப்புகள் பாண்டியனுக்கு வழங்கப்பட்டன.

## மாநில அமைச்சராக
பாண்டியன் அரசுப் பதவியிலிருந்து அரசியலில் சேரலாம் என எதிர்க்கட்சிகள் கூறிவந்த நிலையில் தனது அரசுப் பதவியிலிருந்து 23 அக்டோபர் 2023 அன்று விருப்ப ஓய்வு பெற்ற நிலையில் ஆளும் பிஜு ஜனதா தளம் கட்சியில் இணைந்தார். இந்நிலையில் ஒடிசா மாநில மாற்றத்திற்கான முயற்சிகள் நவீன ஒடிசா திட்ட அமைச்சராக நியமிக்கப்பட்டுள்ளார்.

## விருதுகள்
பாண்டியன் சிறப்பாக பணியாற்றியதைத் தொடர்ந்து பல விருதுகள் பெற்றுள்ளார். அவை:
* பொதுப்பணித் துறையின் மறுவாழ்வுக்காக இந்தியக் குடியரசுத் தலைவரின் தேசிய விருது.
* 'ஹெலன் கெல்லர் விருது'
* கஞ்சாம் மாவட்ட ஆட்சியராக, எய்ட்ஸ் நோயால் பாதிக்கப்பட்டவர்களுக்காக பணியாற்றியதற்கான தேசிய விருது, சுகாதாரம் மற்றும் குடும்ப நல அமைச்சகம், இந்திய அரசு
* மகாத்மா காந்தி தேசிய ஊரக வேலை உறுதியளிப்புச் சட்டத்தினை செயல்படுத்தி நாட்டின் சிறந்த மாவட்டமாகக் கஞ்சாம் மாவட்டத்திற்கான தேசிய விருது இரண்டு முறை - இந்தியப் பிரதமரால் வழங்கப்பட்டது.

## மேற்கோள்கள்

பகுப்பு:இந்திய ஆட்சிப் பணி அலுவலர்கள்
பகுப்பு:ஒடிசா அரசியல்வாதிகள்
பகுப்பு:வாழும் மக்கள்
பகுப்பு:1974 பிறப்புகள்
பகுப்பு:மதுரை மாவட்ட மக்கள்
மீனாட்சி சௌத்ரி

**மீனாட்சி சௌத்ரி** (*Meenakshi Chaudhary*) ஓர் இந்திய நடிகையும், வடிவழகியும் அழகுப் போட்டி வெற்றியாளரும் ஆவார். இவர் தெலுங்கு மற்றும் தமிழ் திரைப்படங்களிலும் தோன்றுகிறார். இவர் *பெமினா மிஸ் இந்தியா 2018* போட்டியில் அரியானா மாநிலத்தைப் பிரதிநிதித்துவப்படுத்தினார். அதில் *மிஸ் கிராண்ட் இந்தியா*வாக முடிசூட்டப்பட்டார். *மிஸ் கிராண்ட் இன்டர்நேஷனல் 2018* இல் இந்தியாவைப் பிரதிநிதித்துவப்படுத்தினார். மேலும், இரண்டாம் இடத்தை அடைந்தார். இவர் 2021 இல் தெலுங்கு திரைப்படமான *இசட வாகனமுலு நிலுபரடு* மூலம் திரைப்படத்தில் அறிமுகமானார்.
## மேற்கோள்கள்

*
*
*

பகுப்பு:இந்திய நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:இந்தித் தொலைக்காட்சி நடிகைகள்
இரகுநாத் பிரசன்னா

பண்டிட் **இரகுநாத் பிரசன்னா** (*Raghunath Prasanna*) (1913 - ஜூன் 1999) என்பவர் இந்தியாவின் பாரம்பரிய இசைக்கருவிகளான செனாய் மற்றும் பன்சூரி ஆகியவற்றை இசைக்கும் கலைஞர் ஆவார். இவர் பன்சூரி வாசிப்பதில் செனாய் நுட்பங்களைப் பயன்படுத்துவதில் அறியப்பட்டார். மேலும் குரல் இசையாலும் ஈர்க்கப்பட்டார்.
thumb|ஒரு கச்சேரியில் திரிபுரா பன்சூரியை இசைக்கும் இரகுநாத் பிரசன்னா .

## சொந்த வாழ்க்கை
ரகுநாத் உத்தரபிரதேச மாநிலத்தில் உள்ள வாரணாசியில் 1913 இல் பிறந்தார்.

இவர் சரசுவதி தேவி என்பவரை மணந்தார். இவர்களுக்கு ஏழு குழந்தைகள் இருந்தனர். அவர்களில் இராசேந்திர பிரசன்னா என்பவரும் தனது தந்தையைக் போலவே செனாய் மற்றும் பன்சூரி இசைக் கலைஞர். மற்றொரு மகன்களான இரிசப், இராசேசு மற்றும் இரித்தேசு ஆகியோர் பன்சூரி வாசிக்கிறார்கள்.

## தொழில்
இரகுநாத் பிரசன்னா, செனாய் இசைக்கலைஞரான தனது தந்தை கௌரி சங்கரிடமும், வாரணாசியைச் சேர்ந்த தௌஜி மிசுராவிடமும் இசைப் பயிற்சி பெற்றார். அதுவரை செனாய் வாசிப்பதற்காக அறியப்பட்ட குடும்ப பாரம்பரியத்தில் பன்சூரி கலையை (திரிபுரா பன்சூரி மற்றும் கிருஷ்ண பன்சூரி) அறிமுகப்படுத்திய முதல் நபராவார்.

சிறு வயதிலேயே, பிரசன்னா இலக்னோ, பிரயாக்ராஜ் மற்றும் ராஞ்சி உள்ளிட்ட பல்வேறு அனைத்திந்திய வானொலி நிலையங்களில் பணியாளர் கலைஞராகப் பணியாற்றினார். பின்னர், இவர் பனாரசு இந்து பல்கலைக்கழகத்தில் பயின்றார், இறுதியில் இந்திய அரசின் பாடல் மற்றும் நாடகப் பிரிவில் இடம் பெற்றார். இரகுநாத் திரிபுரா மற்றும் கிருஷ்ணா பன்சூரிகளை வாசிப்பதற்காகவும் அறியப்பட்டார்.

இசையிலாளர் *அலைன் டேனிலோ* 1955 ஆம் ஆண்டு *இந்தியன் கிளாசிக்கல் மியூசிக்* என்ற இசைத் தொகுப்பில் இவரது செனாய் மற்றும் திரிபுரா பன்சூரியை பதிவு செய்துள்ளார். பிரசன்னா, 1996 இல் சங்கீத நாடக அகாதமி விருது பெற்றவர்.

## மேற்கோள்கள்

## வெளி இணைப்புகள்
*

பகுப்பு:சங்கீத நாடக அகாதமி விருது பெற்றவர்கள்
பகுப்பு:செனாய் இசைக் கலைஞர்கள்
பகுப்பு:1999 இறப்புகள்
பகுப்பு:1913 பிறப்புகள்
இராசேந்திர பிரசன்னா

**இராசேந்திர பிரசன்னா** ( *Rajendra Prasanna*; பிறப்பு 15 ஏப்ரல் 1956) என்பவர் இந்தியாவின் பாரம்பரிய இசைக்கருவிகளான செனாய் மற்றும் பன்சூரி ஆகியவற்றை இசைக்கும் கலைஞர் ஆவார்.

இராசேந்திரன் இந்தியாவின் உத்தரப் பிரதேசத்தில் உள்ள வாரணாசியில் பிறந்தார். தனது தந்தை இரகுநாத் பிரசன்னா மற்றும் மாமாக்கள் போலாநாத் பிரசன்னா, விஷ்ணு பிரசன்னா ஆகியோரிடம் இசை கற்றார். எழுபதுகளின் ஆரம்பத்தில் இவரது குடும்பம் தில்லிக்கு குடிபெயர்ந்தது. பின்னர் இவர் அபீசு அகமது கான் மற்றும் சர்பராசு உசைன் கான் ஆகியோரின் சீடரானார். பெனாரசு கரானாவின் பாடகர் மகாதேவ் மிசுராவிடமும் இசையைக் கற்றார்.

## நிகழ்ச்சிகள்
thumb|செனாய் வாசிக்கும் இராசேந்திர பிரசன்னா
எடின்பர்க் திருவிழா ( ஐக்கிய இராச்சியம் ), சிட்னி ஒப்பேரா மாளிகை, இசை, கலை மற்றும் நடன உலகத் திருவிழா ( ஆத்திரேலியா, நியூசிலாந்து ) போன்ற இடங்களில் தனது இசை நிகழ்ச்சிகளை நடத்தியுள்ளார். 1997 இல் அமெரிக்கா, கனடா மற்றும் சுவிட்சர்லாந்தில் நடைபெற்ற "இந்தியாவின் சுதந்திரத்திற்கான பொன்விழா" கொண்டாட்டத்திற்கான உலக இசை விழாவிலும் இவர் நிகழ்த்தினார். மேலும் இலண்டன் இசைக்கலைஞர் ஜார்ஜ் என்பவரின் நினைவஞ்சலி இசை நிகழ்ச்சியிலும், பிரான்சில் *ஓப்பேரா டி லியோனிலும்* நிகழ்த்தியுள்ளார்.

## மேற்கோள்கள்

## வெளி இணைப்புகள்
*Official website

பகுப்பு:சங்கீத நாடக அகாதமி விருது பெற்றவர்கள்
பகுப்பு:செனாய் இசைக் கலைஞர்கள்
பகுப்பு:வாழும் மக்கள்
பகுப்பு:1956 பிறப்புகள்
பகுப்பு:இந்துஸ்தானி இசை புல்லாங்குழல் கலைஞர்கள்
இசை மற்றும் கலாச்சாரத்தை மேம்படுத்துவதற்கான சங்கம்

**இளைஞர்களிடையே இந்திய பாரம்பரிய இசை மற்றும் கலாச்சாரத்தை மேம்படுத்துவதற்கான சங்கம்** ( *Society for the Promotion of Indian Classical Music And Culture Amongst Youth* (*SPIC MACAY*) என்பது இந்தியப் பாரம்பரிய இசை, இந்தியப் பாரம்பரிய நடனங்கள், நாட்டுப்புற இசை, யோகக் கலை, தியானம், கைவினைப்பொருட்கள் மற்றும் பிற அம்சங்களை மேம்படுத்துவதன் மூலம் இந்திய கலாச்சார பாரம்பரியத்தின் அருவமான அம்சங்களை ஊக்குவிக்கும் ஒரு தன்னார்வ இளைஞர் இயக்கமாகும். இந்திய கலாச்சாரத்தின்; இது உலகெங்கிலும் உள்ள 300 நகரங்களில் அத்தியாயங்களைக் கொண்டுள்ளது. தில்லியின் இந்திய தொழில்நுட்பக் கழகத்தில் 1977 இல் முனைவர் கிரண் சேத் அவர்களால் நிறுவப்பட்டது.   

## வரலாறு
கரக்பூர், இந்திய தொழில்நுட்பக் கழகத்தின் பட்டதாரியான கிரண் சேத், நியூயார்க்கு நகரிலுள்ள கொலம்பியா பல்கலைக்கழகத்தில் முனைவர் பட்டம் படித்துக் கொண்டிருந்தபோது, நியூயார்க்கில் உள்ள புரூக்ளின் இசை அகாதமியில் உஸ்தாத் நசீர் அமினுதீன் தாகர் மற்றும் உஸ்தாத் ஜியா பரிதுதீன் தாகர் ஆகியோரின் துருபத் கச்சேரியில் கலந்துகொள்ள வாய்ப்பு கிடைத்தது. அபோது இச்சங்கத்தை உருவாக்க அவர் நினைத்தார்.

1976 இல் இந்தியா திரும்பியதும், புது தில்லி, இந்திய தொழில்நுட்பக் கழகத்தில் கற்பித்தல் மற்றும் ஆராய்ச்சிப் பணிகளைத் தொடங்கினார். அங்கு இவர் மாணவர்களுடன் சேர்ந்து 1977 இல் இசை மற்றும் கலாச்சாரத்தை மேம்படுத்துவதற்கான சங்கத்தைத் தொடங்கினார்.  இதன் முதல் இசை நிகழ்ச்சியாக மார்ச் 28 1978 அன்று தில்லி இந்திய தொழில்நுட்பக் கழகத்தில் நடைபெற்றது. 

அதன் முக்கிய செயல்பாடுகளில் சில: தொடர் இசை நிகழ்ச்சிகள், மாணவர்கள் மற்றும் ஆசிரியர்களுக்கான தேசிய மாநாடுகள், தேசியத் தீவிரப் பள்ளி, பூங்காவில் இசை, உதவித் தொகைத் திட்டம், பாரம்பரிய நடைகள், சிறந்த சிந்தனையாளர்களின் பேச்சுக்கள், யோகக் கலை முகாம்கள், பாரம்பரிய திரைப்படங்கள் திரையிடல் முதலியன 

## சான்றுகள்

## வெளி இணைப்புகள்
* 

பகுப்பு:இந்தியாவில் உள்ள இலாபநோக்கற்ற நிறுவனங்கள்
ஆலுகுளி

**ஆலுகுளி** (*Alukuli*) என்பது இந்தியாவின் தமிழ்நாடு மாநிலத்தில் ஈரோடு மாவட்டத்தில் உள்ள கோபிசெட்டிபாளையம் வட்டத்தில் உள்ள ஒரு கிராம ஊராட்சி ஆகும். ஆலுகுளி கிராமம் கோபிசெட்டிபாளையத்திலிருந்து 9 கி.மீ. தொலைவிலும் ஈரோடு மாவட்டத் தலைமையகத்திலிருந்து 45 கி.மீ. தொலைவிலும் கோபிசெட்டிபாளையத்தைக் கோயம்புத்தூருடன் இணைக்கும் சாலையில்  அமைந்துள்ளது. ஆலுகுளியில் சுமார் 6974 மக்கள் இருந்தனர்.

## மேற்கோள்கள்

பகுப்பு:Coordinates on Wikidata
பகுப்பு:ஈரோடு மாவட்டத்திலுள்ள கிராமங்கள்
மேவா ஆறு

**மேவா ஆறு** நேபாள நாட்டின் கோசி ஆற்றமைப்பின் ஒரு பகுதியாக இருக்கும் தாமூர் ஆற்றின் முக்கிய துணை ஆறாகும்.  கிழக்கு நேபாளத்தின் தாப்லேஜங் மாவட்டத்தில் அமைந்துள்ள இந்த ஆறு ஹாங்ட்ருங் கிராமத்தின் அருகே தாமூர் ஆற்றில் கலக்கிறது.

## பல்லுயிர் பெருக்கம்
மேவா ஆற்றின் பள்ளத்தாக்கு கடல் மட்டத்திலிருந்து 700 மீ முதல் 3900 மீ வரையிலான உயரத்தில் நிலப்பரப்பைக் கொண்டுள்ளது. இந்த ஆற்றின் பள்ளத்தாக்கு வலசைபோதல் காலத்தில் பறவைகளுக்கு தங்குமிடமாகத் திகழ்கிறது.

## உள்கட்டமைப்புகள்
இந்த ஆறானது ஒரு பெரிய நீர்மின் உற்பத்தி மையம்  மற்றும் கீழ்காணும் பல திட்டங்கள் கட்டுமான நிலையில் உள்ளன.
* மீ கோலா நீர்மின் திட்டம் (50 மெகாவாட்)
* மத்திய மேவா நீர்மின் திட்டம் (49 மெகாவாட்)
* பாலுன் கோலா நீர்மின் திட்டம் (21 மெகாவாட்), (மேவா ஆற்றின் துணை நதியில்)

## மேற்கோள்கள்

பகுப்பு:நேபாள ஆறுகள்
கோயம்புத்தூர் இராமலிங்க சௌடாம்பிகை அம்மன் கோயில்

**இராமலிங்க சௌடாம்பிகை அம்மன் கோயில்** என்பது தமிழ்நாடு மாநிலத்தின் கோயம்புத்தூர் மாவட்டத்தில் கோயம்புத்தூர் நகரின் இராஜ வீதியில் அமைந்துள்ள இராமலிங்க சௌடேசுவரி அம்மன் கோயில் ஆகும். ஐந்து நிலை இராஜகோபுரம் கொண்டு இக்கோயில் அமையப் பெற்றுள்ளது.

இக்கோயிலானது, கடல் மட்டத்திலிருந்து சுமார் 439.3 மீட்டர் (1441 அடி) உயரத்தில்,  என்ற புவியியல் ஆள்கூறுகள் கொண்டு அமைந்துள்ளது.

இராமலிங்கேசுவரர், சௌடாம்பிகை அம்மன், விநாயகர், மகாவிஷ்ணுவின் தசாவதாரங்கள், சிவலிங்கம், காயத்ரி தேவி, அஷ்டலட்சுமிகள், மகிசாசுரமர்த்தினி, தத்தாத்ரேயர், நர்த்தன விநாயகர், வள்ளி தெய்வானை சமேத சுப்பிரமணியர், காமதேனு, கற்பக விருட்சம், ஆஞ்சநேயர், அறுபத்து மூன்று நாயன்மார்கள், சனீசுவரர், சப்தமாதாக்கள் ஆகியோர் இக்கோயிலில் அருள்பாலிக்கின்றனர்.

வைகாசி விசாகம், ஐப்பசி பௌர்ணமி (அன்னாபிசேகம்), தைப்பூசம், மகா சிவராத்திரி, நவராத்திரி, விஜயதசமி, தீபாவளி, ஆவணி அவிட்டம், ஆங்கில வருடப் பிறப்பு, தமிழ் வருடப் பிறப்பு, ஆருத்ரா தரிசனம் ஆகியவை இக்கோயிலின் முக்கிய திருவிழாக்களாகக் கொண்டாடப்படுகின்றன.
## மேற்கோள்கள்

## வெளி இணைப்புகள்
* GeoHack - கோயம்புத்தூர் இராமலிங்க சௌடாம்பிகை அம்மன் கோயில்

* கோவை இராமலிங்க சௌடாம்பிகை அம்மன் கோயில்

பகுப்பு:கோயம்புத்தூர் மாவட்டத்திலுள்ள இந்துக் கோயில்கள்
அம்மாபாளையம்

**அம்மாபாளையம்** (*Ammapalayam*) என்பது இந்தியாவின் தமிழ்நாடு மாநிலத்தில் ஈரோடு மாவட்டத்தில் உள்ள கோபிசெட்டிபாளையம் வட்டத்தில் உள்ள ஒரு கிராம ஊராட்சி ஆகும். இது கோபிசெட்டிபாளையத்திலிருந்து சுமார் 15 கி.மீ. தொலைவிலும் ஈரோடு மாவட்டத் தலைமையகத்திலிருந்து 37 கி.மீ. தொலைவிலும்கோபிசெட்டிபாளையத்தை மேவானி வழியாகப் பவானியுடன் இணைக்கும் சாலையில் அமைந்துள்ளது. அம்மாபாளையத்தில் சுமார் 1102 மக்கள் உள்ளனர்.

## மேற்கோள்கள்

பகுப்பு:ஈரோடு மாவட்டத்திலுள்ள கிராமங்கள்
பகுப்பு:Coordinates on Wikidata
அஞ்சனூர்

**அஞ்சனூர்** (*Anjanur*) என்பது இந்தியாவின் தமிழ்நாடு மாநிலத்தில் ஈரோடு மாவட்டத்தில் உள்ள கோபிசெட்டிபாளையம் வட்டத்தில் உள்ள ஒரு கிராம ஊராட்சி ஆகும். இது கோபிசெட்டிபாளையத்திலிருந்து சுமார் 27 கி.மீ. தொலைவிலும் ஈரோடு மாவட்டத் தலைமையகத்திலிருந்து 60 கி.மீ. தொலைவிலும் அமைந்துள்ளது. இந்தக் கிராமம் கோபிசெட்டிபாளையத்தை புஞ்சைப் புளியம்பட்டியை இணைக்கும் சாலையில் அமைந்துள்ளது. அஞ்சனூரில் சுமார் 4302 மக்கள் உள்ளனர்.

## மேற்கோள்கள்

பகுப்பு:ஈரோடு மாவட்டத்திலுள்ள கிராமங்கள்
பகுப்பு:Coordinates on Wikidata
ஆட்டையாம்பாளையம்

**ஆட்டையாம்பாளையம்** (*Attayampalayam*) என்பது இந்தியாவின் தமிழ்நாடு மாநிலத்தில் ஈரோடு மாவட்டத்தில் இருக்கும் ஒரு கிராமம் ஆகும்.

"*டெக்சுவேலி*", ஜவுளி தொடர்பான வணிக மேம்பாட்டுக்கான தொழில்துறை பகுதி, இந்த இடத்திற்கு அருகில் அமைந்துள்ளது.

## அருகிலுள்ள இடங்கள்

* நசியனூர்
* பெருந்துறை
* சித்தோடு
* லட்சுமி நகர்
* பவானி
* கொமராபாளையம்
* ஈரோடு
* திருவாச்சி
* மூலக்கரை

## அமைவிடம்
ஆட்டையாம்பாளையம் தேசிய நெடுஞ்சாலை 47-ல் நசியனூர் மற்றும் சித்தோடு இடையே அமைந்துள்ளது.

## நிர்வாகம்
ஆட்டையாம்பாளையம் நசியனூர் நகரப் பஞ்சாயத்து, ஈரோடு மேற்கு சட்டமன்றத் தொகுதி மற்றும் ஈரோடு மக்களவைத் தொகுதிக்கு உட்பட்டது.

## மக்கள்தொகை
ஆட்டையாம்பாளையத்தில் 5985 ஆண்கள் 6190 பெண்கள் என மொத்தம் 12175 பேர் வசிக்கின்றனர். 

## தொழில்
ஆட்டையாம்பாளையத்தில் சிலர் கைத்தறி பணியில் ஈடுபட்டுள்ளனர். அருகில் உள்ள ஊர்களான ஈரோடு, பெருந்துறைக்கு வேலைக்குச் செல்கின்றனர். விவசாயம் செய்வோர் மஞ்சள் மற்றும் கரும்பு பயிரிடுகின்றனர்.

## மேற்கோள்கள்

பகுப்பு:ஈரோடு மாவட்டத்திலுள்ள கிராமங்கள்
அர்கசு தைலேரே

**அர்கசு தைலேரே** (*Argas theilerae*) என்பது தெய்லர் ஆப்பிரிக்க வெண்முதுகு பிணந்தின்னிக் கழுகு அர்காசிட் என்று அழைக்கப்படுகிறது. இது அர்காசிடே குடும்பத்தில் உள்ள ஒரு உண்ணி சிற்றினம் ஆகும். இதன் குறிப்பிட்ட பெயர் தென்னாப்பிரிக்க ஒட்டுண்ணி மருத்துவர் கெர்ட்ரூட் தெய்லரைக் கௌரவப்படுத்துகிறது. இது ஆப்பிரிக்க வெண்முதுகு பிணந்தின்னிக் கழுகுகளின் ஒட்டுண்ணி.

1970-ல் ஹூக்ஸ்ட்ரால் & கைசர் மூலம் இந்த இனம் முதன்முதலில் பிரித்து விளக்கப்பட்டது

## மேற்கோள்கள்

பகுப்பு:கணுக்காலிகள்
பகுப்பு:உண்ணிகள்
கிரண் சேத்

**கிரண் சேத்** (*Kiran Seth*; பிறப்பு 1949) ஒரு இந்திய கல்வியாளர் ஆவார். தில்லியில் உள்ள இந்திய தொழில்நுட்பக் கழகத்தில் இயந்திரப் பொறியியல் துறையில் பணிபுரிந்து ஓய்வு பெற்ற பேராசிரியர் ஆவார். உலகெங்கிலும் உள்ள இளைஞர்களிடையே இந்திய பாரம்பரிய இசை, இந்திய பாரம்பரிய நடனம் மற்றும் இந்திய கலாச்சாரத்தின் பிற அம்சங்களை ஊக்குவிக்கும் ஒரு இலாப நோக்கற்ற அமைப்பான இசை மற்றும் கலாச்சாரத்தை மேம்படுத்துவதற்கான சங்கத்தை (1977) இன் நிறுவனராக இவர் மிகவும் அறியப்படுகிறார்.

2009 ஆம் ஆண்டு, கலைத்துறையில் இவர் ஆற்றிய பங்களிப்பிற்காக இந்திய அரசால் பத்மசிறீ விருது வழங்கப்பட்டது.

## ஆரம்ப வாழ்க்கை
1951 இல் நிறுவப்பட்ட கரக்பூர், இந்திய தொழில்நுட்பக் கழகத்தின் கணிதவியலாளரும் முதல் பேராசிரியருமான போஜ்ராஜ் சேத் என்பவருக்கும் பகவதி என்பவருக்கும் மகனாக 27 ஏப்ரல் 1949 இல் பிறந்தார்.

## தொழில்
சேத் 1974 இல் நியூ செர்சியில் உள்ள பெல் ஆய்வகங்களில் தொழில்நுட்ப ஊழியர்களில் ஒரு உறுப்பினராகப் பணியாற்றத் தொடங்கினார். 1976 இல் இந்தியாவுக்குத் திரும்பிய இவர் புது தில்லி இந்திய தொழில்நுட்பக் கல்லூரியில்உதவிப் பேராசிரியராகப் பணிபுரிந்தார். இங்கு இவர் பணி புர்யும்போதுதான் இவர் 1977 இல் இசை மற்றும் கலாச்சாரத்தை மேம்படுத்துவதற்கான சங்கத்தை நிறுவினார் 

2012 முதல் 2014 வரை புனேவில் உள்ள திரைப்படம் மற்றும் தொலைக்காட்சி நிறுவனத்தின் நிர்வாகக் குழுவின் துணைத் தலைவராகவும் பணியாற்றினார் 

இன்று இந்த இயக்கம் தொடர் இசை நிகழ்ச்சிகள், மாணவர்கள் மற்றும் ஆசிரியர்களுக்கான தேசிய மாநாடுகள், தேசியத் தீவிரப் பள்ளி, பூங்காவில் இசை, உதவித் தொகைத் திட்டம், பாரம்பரிய நடைகள், சிறந்த சிந்தனையாளர்களின் பேச்சுக்கள், யோகக் கலை முகாம்கள், பாரம்பரிய திரைப்படங்கள் திரையிடல் முதலியனவற்ற நடத்துகின்றன.

## சான்றுகள்

## வெளி இணைப்புகள்
* Kiran Seth at இந்திய தொழில்நுட்பக் கழகம் தில்லி
* "Many great civilizations are alive only in museums"

பகுப்பு:வாழும் மக்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:கொலம்பியா பல்கலைக்கழக முன்னாள் மாணவர்கள்
பகுப்பு:1949 பிறப்புகள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
உருக்னுதீன் பர்பக் ஷா

**உருக்னுதீன் பர்பக் ஷா** (* Ruknuddin Barbak Shah*) ஆட்சி. 1459-1474) சுல்தான் நசிருதீன் முகமது ஷாவின் மகனும் வாரிசுமாவார். ஆரம்பத்தில் தனது தந்தையின் ஆட்சியின் போது சத்கானின் ஆளுநராக நியமிக்கப்பட்ட பார்பக் 1459 இல் வங்காள சுல்தானகத்தின் அரியணை ஏறினார். இவர் அபிசீனிய சமூகத்திற்கு சுல்தானகத்தின் நிர்வாகத்தில் முக்கிய பங்குகளை வழங்கிய முதல் ஆட்சியாளராவார். வங்காளத்தில் நகரமயமாக்கலின் முன்னோடியாக இவர் இருந்ததாக வரலாற்றாசிரியர் அனிருத்தா ரே குறிப்பிடுகிறார்.

## ஆரம்ப வாழ்க்கையும் அரியணை ஏற்றமும்
[வலது|thumb| இளவரசர் பர்பக் சத்கான் பகுதியை ஆட்சி செய்த போது ஜாபர் கான் காஜியின் [தர்கா|தர்காவிற்கு அருகில் ஒரு மசூதி கட்டப்பட்டது. ]]
கி.பி.1352 இல் வங்காள சுல்தானகத்தை நிறுவிய இலியாஸ் ஷாஹி வம்சம் என்று அழைக்கப்படும் ஒரு பிரபுத்துவ பெங்காலி முஸ்லிம் சுன்னி இசுலாம் குடும்பத்தில் பர்பக் பிறந்தார். இப்பகுதியில் இவரது குடும்பம் நீண்ட காலமாக இருந்தபோதிலும், பர்பக்கின் மூதாதையர்கள் சிசுதான் வம்சாவளியைச் சேர்ந்தவர்கள், இப்போது கிழக்கு ஈரான் மற்றும் தெற்கு ஆப்கானித்தானில் இருந்து வந்தவர்கள். இவரின் தந்தை சுல்தான் நசிருதீன் மக்மூத் ஷா இருபது ஆண்டுகளுக்கும் மேலாக வங்காளத்தை ஆட்சி செய்தார்.

## ஆட்சி
இவரின் தந்தையின் ஆட்சியின் போது, பர்பக் சத்கான் பகுதியின் ஆளுநராகப் பணியாற்றினார். 1455 இல் திரிபெனியில் ஜாபர் கான் காஜி மசூதியை நிறுவினார். கி.பி.1459 இல் தனது தந்தையின் மரணத்திற்குப் பிறகு பர்பக் நாட்டின் அரியணையில் ஏறினார்.

பர்பக் ஷா மிதிலை பிரதேசம் (இன்றைய ஜனக்பூர் ) மீது படையெடுத்து அந்தப் பகுதியைக் கைப்பற்றியதாகவும் அறியப்படுகிறது. கேதார் ராயை அந்தப் பிராந்தியத்தின் ஆளுநராக நியமித்தார். அவர் 1468 இல் திருஹட்டில் உள்ள ஹாஜிகஞ்ச் கோட்டை மற்றும் சுற்றுப்புறங்களை ஆக்கிரமித்தார்.

1459 இல், பர்பக் பர்பகாபாத் என்று அழைக்கப்படும் மகிசந்தோஷ் நகரை தங்க சாலையாக மேம்படுத்தினார். இது இவரது இராச்சியத்தை வடக்கே புரிகங்கா ஆறு வரை நீட்டிக்க உதவியது. 1474 இல், இவர் சிட்டகொங்கில் தனது அதிகாரத்தை மீண்டும் நிறுவினார். மால்டா, ராஜசாகி, ரங்க்பூர், சிட்டகொங் , டாக்கா, சில்ஹெட், மைமென்சிங் மற்றும் முதன்முறையாக பரிசால் ஆகிய இடங்களில் ஜேம் மசூதிகள் மற்றும் அரச வாயில்கள் கட்டப்பட்டதை நினைவுகூரும் பல்வேறு கல்வெட்டுகள் மூலம் பர்பக் ஷாவின் இராச்சியத்தின் அளவைக் கண்டறிய முடியும்.

## இலக்கியம்
பர்பக் ஷா பெங்காலி மற்றும் பாரசீக இலக்கியங்களின் புரவலர் ஆவார். இவரது காலத்தில் கவிஞர் ஜைனுதீன் தனது *ரசூல் பிஜாய்* என்ற கவிதைத் தொகுப்பை எழுதினார். இப்ராஹிம் கவ்வாம் பாருக்கி பாரசீக அகராதியான *பர்ஹாங்-இ-இப்ராஹிம்* ( *ஷரப்நாமா* என்று அறியப்படுறது) என்பதை இயற்றினார். ரைமுகுடா பிரஹஸ்பதி மிஸ்ரா, மாலாதர் பாசு, கிருட்டிபாஸ் ஓஜா மற்றும் குலாதர் ஆகியோர் அந்த நேரத்தில் வாழ்ந்த மிகவும் பிரபலமான இந்து அறிஞர்கள்.

## இறப்பு

15 ஆண்டுகள் வங்காளத்தை ஆண்ட உருக்னுதீன் பர்பக் ஷா 1474 இல் இறந்தார்.

## இதனையும் காண்க

* வங்காள வரலாறு
* இந்திய வரலாறு

## மேற்கோள்கள்

பகுப்பு:வங்காளதேச வரலாறு
சிறகற்றன

வலது|thumb| பெண் மென்பட்டு எறும்புகள் வெசுபோய்டியா என்ற சூப்பர் குடும்பத்தைச் சேர்ந்த சிறகுகள் கொண்ட பூச்சிகளின் வகையைச் சேர்ந்தவை என்பதால், இவை இரண்டாம் நிலை சிறகற்றனவிற்கு  எடுத்துக்காட்டு. மேலும், ஆண் மென்பட்டு எறும்புகள் முழுமையாக இறக்கைகள் கொண்டவை.
**சிறகற்றன** (*Aptery*) என்பது எந்த விதமான இறக்கைகளும் இல்லாத ஒரு விலங்கின் உடற்கூறியல் நிலை ஆகும். இந்த நிலையில் உள்ள ஒரு விலங்கு **ஏப்டெரசு** என்று ஆங்கிலத்தில் கூறப்படுகிறது.

பெரும்பாலான விலங்கினங்கள் *எப்டெரசு* உயிரலகு தொகுதிப் பிறப்பு வம்சாவளியைச் சேர்ந்தவை. இந்த குழுக்கள் **முதன்மை சிறகற்றன** என்று கூறப்படுகிறது. முதன்மையாகச் சிறகில்லாப் பூச்சிகள் என்ற துணைப்பிரிவைச் சேர்ந்த பூச்சிகள் உள்ளன.

சிறகற்றன என்பது ஒரு பெயரடை. அதாவது பூச்சி அல்லது உயிரினம் இறக்கையற்றது மற்றும் பொதுவாக இறக்கைகள் கொண்ட பூச்சியின் ஒரு குறிப்பிட்ட வடிவத்தைக் குறிக்கிறது. பொதுவாக இறக்கைகளைக் கொண்ட ஒரு குழுவில் உள்ள இறக்கையற்ற இனங்களையும் குறிக்கின்றது. எ.கா பல கணுக்காலிகள் (வெட்டுக்கிளிகள் மற்றும் கூட்டாளிகள்) மற்றும் *கைமனோப்டெரா* உயிரிகள். (குளவிகள்). சில குழுக்களில், ஒரு பாலினமானது சிறகுகளை உடையதாக இருக்கலாம், எ.கா. முட்டிலிடே (மென்பட்டு எறும்புகள்). மற்ற சந்தர்ப்பங்களில், பூச்சியின் ஒரு குறிப்பிட்ட வடிவம் (ஆனால் எல்லா நபர்களும் அல்ல) சிறகற்றனவாக இருக்கும். எ.கா. சில *டெட்ரிகிடே* (குள்ள வெட்டுக்கிளிகள்). சிறகுகள் கொண்ட உயிரலகின் வம்சாவளியைச் சேர்ந்த இறக்கையற்ற விலங்குகள் **இரண்டாம் நிலை சிறகற்றன** என்று கூறப்படுகிறது. தெள்ளு மற்றும் *நோட்டோப்டெரா* போன்ற முழு வரிசையினை உள்ளடக்கிய கணுக்காலிகள். இவை 5% தற்போதுள்ள *டெரிகோட்டா* ஆகும்.

## மேற்கோள்கள்

பகுப்பு:பூச்சியியல்
பகுப்பு:உடற்கூற்றியல்
ஹரி ஆறு

**ஹரி ஆறு** அல்லது **ஹெராத் ஆறு** (*Hari River* or *Herat River*) ஆப்கானித்தானின் நடுவில் உள்ள மத்திய மாகாணமான ஹெராத் மாகாணத்தின் கோ-இ-பாபா எனுமிடத்திலிருந்து ஈரான் வழியாக துருக்மேனிஸ்தானின் காரகும் பாலைவனத்தில் மறைகிறது. இந்த ஆறு 1100 கிலோ மீட்டர் நீளம் கொண்டது. ரிக் வேதத்தில் ஹரி ஆறு பற்றிய குறிப்புகள் உள்ளது. 

ஆப்கானித்தானின் நடுவில் உள்ள கோர் மாகாணத்தில் உள்ள இந்து குஷ் மலைத்தொடரின் நீட்சியான கோ-இ-பாபா மலைத்தொடரில் ஹரி ஆறு உற்பத்தியாகி மேற்காக பாய்கிறது. பின் ஆப்கானித்தானின் மேற்கில் உள்ள ஹெராத் மாகாணத்தின் தெற்கில் 200 கிலோ மீட்டர் நீளத்திற்கு பாய்ந்து, ஜாம் ஆற்றுடன் கலக்கிறது. பின்னர் ஹரி ஆறு வடமேற்கு திரும்பி, பின் வடக்கு நோக்கி ஈரான் வழியாகப் பாய்ந்து, ஈரான்-துருக்மேனிஸ்தானின் தென்கிழக்கு எல்லையாக அமைகிறது. இப்பகுதியில் ஹரி ஆற்றில் குறுக்கே ஈரான்-துருக்மேனிஸ்தான் நட்புறவு நீர்த்தேக்கம் அமைந்துள்ளது.

ஹெராத் மாகாணத்தின் சிஸ்டி செரீப் மாவட்டத்தில் பாயும் ஹரி ஆற்றின் குறுக்கே இந்திய அரசு தனது செலவில் சல்மா அணை கட்டி கொடுத்தது. பின் சல்மா அணை என்ற பெயரை மாற்றி **இந்தியா-ஆப்கானிஸ்தான் நட்புறவு அணை** எனப் பெயரிட்டது.

இந்த அணையில் இந்தியா அமைந்த புனல் மின் நிலையத் திட்டத்தின் மூலம் 42 மெகா வாட் மின்சாரம் உற்பத்தி செய்யமுடியும். அத்தோடு 75,000 எக்டேர் நிலம் பாசன வசதி பெரும். இந்த அணை இந்திய பிரதமர் நரேந்திர மோதி மற்றும் ஆப்கான் ஜனாதிபதி ஆகியோரால் ஜூன் 4, 2016 அன்று திறந்துவைக்கப்பட்டது.
## இதனையும் காண்க
* சல்மா அணை
## மேற்கோள்கள்

## வெளி இணைப்புகள்
*UNESCO: Minaret of Jam (Press Release No.2002-41) and Minaret and Archaeological Remains of Jam (World Heritage List entry).
*University of Texas: A map showing the river (as 'Hariru').
*A mention of the Tedzhen river (inaccessible on 2013-06-26).

பகுப்பு:ஆப்கானித்தான் ஆறுகள்
நிடமென்டல் சுரப்பிகள்

thumb|250x250px| ''க்டெனோப்டெரிக்சு சிகுலாவின்'' உள்ளுறுப்புகளின் வயிற்றுப்புற காட்சி, நிடமென்டல் சுரப்பிகள் மற்றும் துணை நிடமென்டல் சுரப்பிகள் இருப்பதைக் காணலாம்
**நிடமென்டல் சுரப்பிகள்** (*Nidamental gland*) என்பது சில அடுக்கச் செவுள் மீன்கள் (*எலாசுமோபிரான்ச்கள்*) மற்றும் சில மெல்லுடலிகளில் காணப்படும் உள்ளுறுப்புகளாகும். மெல்லுடலிகளில் தலைக்காலி (குறிப்பாக டெகாபோடிபார்ம்சு மற்றும் நாட்டிலசுகள்) மற்றும் வயிற்றுகாலிகளும் அடங்கும்.

தலைக்காலிகளில், நிடமென்டல் சுரப்பிகள் பெரிய, இணை சுரப்பிகளாக அமைந்துள்ளன. இவை மென்மூடிக்குழியில் காணப்படுகின்றன. துணை நிடாமென்டல் சுரப்பிகளும் இருக்கலாம். நிடாமென்டல் சுரப்பிகள் அடுக்குகளால் ஆனவை. இவை முட்டை ஓட்டினை உருவாக்கும் களி போன்ற பொருளைச் சுரப்பதில் ஈடுபட்டுள்ளன.

இவை போரோனிட்களிலும் காணப்படுகின்றன.

## சமையல் பயன்பாடு
கணவாய் மீனின் நிடமென்டல் சுரப்பிகள் உலகின் பல்வேறு பகுதிகளில் உணவாக உண்ணப்படுகின்றன. கணவாய் மீன் முழு விலங்காகவோ அல்லது பகுதி உறுப்புகளாகவோ உட்கொள்ளப்படும். உதாரணமாக, தெற்கு எசுப்பானியாவில், இவை முழுவதுமாக சமைக்கப்பட்டு *ஹ்யூவோஸ் டி சோகோ* என்று அழைக்கப்படுகின்றன. மேலும் இந்த உறுப்புகள் ஆண் கணவாய் மீனின் இனப்பெருக்க உருப்புகள் என்று ஒரு பிரபலமான கருத்து உள்ளது.

## மேற்கோள்கள்

பகுப்பு:மெல்லுடலிகள்
பகுப்பு:உடற்கூற்றியல்
881 ஏவுகணை படைப்பிரிவு

**881 ஏவுகணை படைப்பிரிவு** (*881 Missile Regiment (India)*) என்பது ஏவுகணை பொருத்தப்பட்ட படைப்பிரிவு ஆகும். இப்படைப் பிரிவு இந்திய ராணுவத்தின் பீரங்கி படையின் ஒரு பகுதியாகும்.

## வரலாறு
படைப்பிரிவு இலேசான படைப்பிரிவாக உயர்த்தப்பட்டது. இலேசான படைப்பிரிவு 2011 ஆம் ஆண்டில்  ஏவுகணைப் படைப்பிரிவாக மாற்றப்பட்டது.  இந்த ஏவுகணைப் பிரிவு தற்போது 41 பீரங்கி படைபிரிவின் ஒரு பகுதியாக உள்ளது.

## நடவடிக்கைகள்
*1971 இந்தியா-பாக்கித்தான் போர்
*மேகதூது நடவடிக்கை

## சாதனைகள்
*881 ஏவுகணை படைப்பிரிவுக்கு 1999 ஆம் ஆண்டில் இராணுவப் படை தளபதி தகுதியுரை வழங்கப்பட்டது.
*881 ஏவுகணை படைப்பிரிவு 2013, 2015 மற்றும் 2018 ஆம் ஆண்டுகளின் குடியரசு தின அணிவகுப்பில் பங்கேற்ற பெருமையைப் பெற்றது.

## மேற்கோள்கள்

பகுப்பு:இராணுவப்படை வகைகள்
பகுப்பு:வகை வாரியாக இராணுவப் படைகள்
பிடருச்சி

**பிடருச்சி** (*Nuchal crest-cephalopod*) என்பது தலைக்காலிகளில் தலையின் முதுகுப் பகுதி மற்றும் அதன் பின்பகுதியில் உள்ள பக்கவாட்டுப் பரப்புகளில் பரவியிருக்கும் ஒரு முக்கிய குறுக்கு முகடு ஆகும். இது பெரும்பாலும் பின்பக்க முனையில் பிடரி முகடுக்குச் செங்குத்தாக இருக்கும் தலை ஊடாடலின் நிலையான மடிப்புகளுடன் இணைக்கப்படுகிறது. இவை பிடரி மடிப்புகளாக அறியப்படுகின்றன. இது பின்தலையுச்சி என்றும், தலை மடிப்புகள் என்றும் அழைக்கப்படுகிறது.

## மேற்கோள்கள்

பகுப்பு:உடற்கூற்றியல்
நீதாமின் பை

**நீதாமின் பை** (*Needham's sac*)(**விந்தணுப் பை** என்றும் அழைக்கப்படுகிறது) என்பது தலைக்காலிகளின் இனப்பெருக்க மண்டலத்தின் ஒரு பகுதியாகும். இதில் விந்தணுக்கள் சேமிக்கப்படுகின்றன. விந்தணுக்கள் கயிறுகளுடன் கூடிய விந்தணு கொண்ட சிக்கலான கட்டமைப்புகளைக் கொண்டுள்ளன. சில சிற்றினங்களில் விந்துதள்ளல் உறுப்பு மற்றும் சீமைக்காரை உடல் ஒன்றையும் கொண்டுள்ளது.

நீதாமின் பை மேலங்கி குழியின் இடது பக்கமாகத் திறக்கிறது. சில தலைக்காலி சிற்றினங்களின் இனச்சேர்க்கையின் போது, மாற்றியமைக்கப்பட்ட கரமான *கெக்டோகோடைலசு* விந்தணுவை நீதாமின் பையிலிருந்து பெண்ணின் மென்மூடிக்குழிக்குள் செலுத்துகிறது. சீமைக்காரை உடல் விந்தணுவைப் பெண் இன உயிரணுடன் ஒட்டிக்கொள்ள உதவுகிறது.

## மேற்கோள்கள்

## வெளி இணைப்புகள்

* TOLWeb இலிருந்து சிரேட் ஆண் இனப்பெருக்க பாதை

பகுப்பு:உடற்கூற்றியல்
மாலிக்-இ-மைதான்

thumb|250x250px| மாலிக்-இ-மைதானிலுள்ள பீரங்கி (1865)
**மாலிக்-இ-மைதான்** (*Malik-E-Maidan*) (போர்க்களத்தின் இறைவன்) என்பது 16 ஆம் நூற்றாண்டின் பீரங்கி ஆகும். இது இந்தியாவின் பிஜப்பூர் கோட்டையில் சிங்க கோபுரத்தில் (*புர்ஜ்-இ-ஷெர்ஸ்* ) அமைந்துள்ளது.  நீளம் கொண்ட மணி உலோகத்தில் வார்க்கப்பட்டுள்ளது. இது நடுக்காத்திலிருந்து எஞ்சியிருக்கும் மிகப்பெரிய பீரங்கித் தொகுதியாகும்.

## வரலாறு
இந்த பீரங்கி 1549 ஆம் ஆண்டு அகமத்நகரின் சுல்தான் முதலாம் புர்கான் நிசாம் ஷாவிடம் பணியாற்றிய துருக்கியப் பொறியாளர் முகமது பின் உசைன் ரூமியால் உருவாக்கப்பட்டது. சுல்தான் பீரங்கியை தனது மருமகனான பிஜப்பூரின் சுல்தான் முதலாம் அலி அதில் ஷாவிற்கு வழங்கினார்.

கி.பி. 1565 இல், பிஜப்பூர் சுல்தான் அலி அதில் ஷா, தலைக்கோட்டை சண்டையில், ஒருங்கிணைந்த தக்காண சுல்தானியப் படையின் ஒரு பகுதியாக விஜயநகரப் பேரரசின் அலிய ராம ராயனை போரில் எதிர் கொள்ளும்போது பீரங்கி பயன்படுத்தப்பட்டது. தக்காண சுல்தான்களின் வெற்றிக்குப் பிறகு பீரங்கிக்கு "மாலிக்-இ-மைதான்" என்று பெயரிடப்பட்டது. அடுத்த 59 ஆண்டுகளில், பீரங்கியின் கட்டுப்பாடு பிஜப்பூர் சுல்தானகத்திலிருந்து அகமதுநகர் சுல்தானகத்திற்கு மாற்றப்பட்டது.

கிபி 1625 இல், அகமத்நகர் சுல்தானகத்தின் பிரதம மந்திரி மாலிக் ஆம்பர், பிஜப்பூர் சுல்தானகத்தின் மீதான தனது படையெடுப்பின் ஒரு பகுதியாக, பயிற்சி பெற்ற போர் யானைகளின் உதவியுடன் மாலிக்-இ-மைதானை தௌலதாபாத் கோட்டையிலிருந்து தெற்கே சோலாபூருக்குக் கொண்டு சென்றார். பிஜாப்பூர் நகரத்தை முற்றுகையிட்டு தோல்வியுற்ற பின் பின்வாங்கியதால், அவர் பீரங்கியை மீண்டும் வடக்கே கொண்டு சென்றார். பின்னர் முகலாயர்கள் மற்றும் பிஜப்பூர் சுல்தானகத்திற்கு எதிராக பட்வாதி போரில் அதைப் பயன்படுத்தினார்.

உலகின் மிகப் பெரிய பீரங்கி, அதன் வகையைச் சேர்ந்தது. கிழக்கிந்திய நிறுவனத்தால் பெரிய பிரித்தானின் போர்க் களத்திற்கு மாற்ற முயற்சித்தது. ஆனால் அதன் பெரிய அளவு மற்றும் நிபந்தனையற்ற போக்குவரத்து உள்கட்டமைப்பு காரணமாக பீரங்கியை கொண்டு செல்ல முடியவில்லை.

## கட்டமைப்பு
மாலிக்-இ-மைதான் மணி உலோகத்தால் ஆனது. மேலும்,  நீளம் கொண்டது.  இதன் முகவாய் அளவு   ஒட்டுமொத்த விட்டம் மற்றும் 55 டன் எடை கொண்டது.  குண்டு  தூரம் வரை செல்லக்கூடியது என ஒரு கதை உண்டு. 

### அலங்காரம்
பீரங்கியின் முகவாய் சிங்கத்தின் தலையை அதன் தாடைகளைத் திறந்து, ஒரு யானையை விழுங்குவது போன்ற ஒரு புடைப்புச் சிற்பத்துடன் அலங்கரிக்கப்பட்டுள்ளது. 

### கல்வெட்டுகள்
பீரங்கியில் மூன்று கல்வெட்டுகள் காணப்படுகின்றன. அவற்றில் இரண்டு கல்வெட்டுகளின்படி அகமதுநகரின் முதலாம் புர்கான் நிஜாம் ஷா காலத்தில் பொறிக்கப்பட்டவை. இது 1549 இல் முகம்மது பின் உசைன் ரூமியால் அகதுநகரில் மணி உலோகத்திலிருந்து வார்க்கப்பட்டது. மூன்றாவது கல்வெட்டு ஔரங்கசீப் 1685-86 இல் பிஜப்பூரைக் கைப்பற்றியபோது சேர்த்தார். 

## இதனையும் காண்க

* சார் பீரங்கி
* *சார் வெடிகுண்டு

## மேற்கோள்கள்

பகுப்பு:தனிப்பட்ட ஆயுதங்கள்
மங்களூரு சட்டமன்றத் தொகுதி

**மங்களூரு சட்டமன்றத் தொகுதி** (, ) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது தட்சிண கன்னட மாவட்டத்தில் உள்ளது. தட்சிண கன்னட மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 204 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:தட்சிண கன்னட மாவட்டம்
முதலாம் அலி அதில் ஷா

**முதலாம் அலி அதில் ஷா** ( *Ali Adil Shah* I ; 1558-1579) பிஜப்பூர் சுல்தானகத்தின் ஐந்தாவது சுல்தான் ஆவார்.

இவரது முடிசூட்டு நாளில், அலி சுன்னி நடைமுறைகளை கைவிட்டு, சியா குத்பா மற்றும் பிற நடைமுறைகளை மீண்டும் அறிமுகப்படுத்தினார். பாரசீக மத மருத்துவர்களுக்கு சியா கோட்பாட்டைப் போதிக்க முழு சுதந்திரம் வழங்கப்பட்டது. மேலும், அவர்களின் மத நடவடிக்கைகளுக்காக அரசால் ஊதியம் வழங்கப்பட்டது.

## திருமணம்
அகமதுநகரைச் சேர்ந்த நிஜாம் ஷாஹியின் மகள் சாந்த் பிபி என்ற புகழ்பெற்ற பெண் வீராங்கனையை மணந்தார். 1595ஆம் ஆண்டில் அக்பர் பேரரசரின் முகலாயப் படைகளுக்கு எதிராக அகமதுநகரைப் பாதுகாப்பதில் சாந்த் பிபி மிகவும் பிரபலமானவராக அறியப்படுகிறார். 

## ஆட்சி
அலியின் ஆட்சியின் போது பிஜப்பூர் மற்றும் விஜயநகரம் ஆகிய இரண்டும் ஒன்றுக்கொன்று மிக நெருக்கமாக இருந்தன. அலி ஒருமுறை விஜயநகரத்துக்கு சென்றபோது அங்கு அலிய ராம ராயன் மிகுந்த ஆடம்பரத்துடனும் மரியாதையுடனும் வரவேற்றார். 1565 ஆம் ஆண்டில், பேரரசின் முக்கிய தளபதி என்ற வகையில் தக்காணத்துச் சுல்தான்களான உசேன் நிசாம் ஷா, முதலாம் அலி அதில் ஷா, இப்ராகிம் குதுப் ஷா ஆகியோரின் கூட்டுப் படைகளின் ஆக்கிரமிப்புக்கு எதிராகத் தலைக்கோட்டைப் போரில் தானே தலைமை தாங்கினான். மிகப் பெரிய படை பலத்தைக் கொண்ட விஜயநகரப் பேரரசுக்கு இலகுவாக வெற்றி கிடைக்கும்போல் தோற்றிய இப் போர், எதிர்பாராத விதமாக, அலிய ராம ராயன் பிடிபட்டுக் கொல்லப்பட்டபோது, அவர்களுக்குப் பேரழிவாக முடிந்தது. இந்தத் தாக்கத்திலிருந்து விஜயநகரப் பேரரசு ஒருபோதும் மீளவே இல்லை. விஜயநகரம் எதிரிப் படைகளினால் பெரும் அழிவுக்குள்ளானது. நகர மக்கள் பெருமளவில் கொல்லப்பட்டனர். அரச குடும்பத்தினரும் அழிக்கப்பட்டனர். இந்த போரின் விளைவாக, பிஜப்பூரின் தெற்கு எல்லையானது விஜயநகரம் வரை நீட்டிக்கப்பட்டது. மேலும் அது மேலும் தெற்கே பிஜப்பூரின் எதிர்கால விரிவாக்கத்திற்கான வாயில்களைத் திறந்தது. இதன் விளைவாக, அலியின் ஆட்சியின் முடிவில், பிஜப்பூர் இராச்சியம் மேற்கு கடற்கரையில் ஹொனாவர் துறைமுகம் வரை விரிவடைந்தது. மேலும் தெற்கு எல்லை வரதா மற்றும் துங்கபத்ரா வழியாக நீட்டிக்கப்பட்டது.

## வளர்ச்சிகள்
அலியின் ஆட்சிக் காலத்தில் முகலாயப் பேரரசர் அக்பருடன் இராஜதந்திர உறவுகள் ஏற்படுத்தப்பட்டு தூதர்கள் பரிமாறிக் கொள்ளப்பட்டனர்.

## பின்வந்தவர்
1579 ஆம் ஆண்டில், அலிக்கு மகன் இல்லாததால், இவரது மருமகன் இப்ராகிமை தனது சகோதரர் தகாமாசிப்பின் மகனாக நியமித்தார். அதே ஆண்டில், அலி ஒரு திருநங்கையாக்கப்பட்ட ஒருவரால் படுகொலை செய்யப்பட்டார்.   பீஜாப்பூரில் உள்ள சகாப் ரௌசாவிற்கு அருகிலுள்ள அலி கா ரௌசாவில் அடக்கம் செய்யப்பட்டார்.

## சான்றுகள்

* Wakiyate Mamlakate Bijapur by Basheeruddin Dehelvi.
* Tareekhe Farishta by Kasim Farishta
* External Relation of Bijapur Adil Shahis.
பகுப்பு:1558 பிறப்புகள்
பகுப்பு:அடில் ஷாஹி பேரரசு
தமிழ்நாடு விளையாட்டு மேம்பாட்டு ஆணையம்

**தமிழ்நாடு விளையாட்டு மேம்பாட்டு ஆணையம்** என்பது தமிழக அரசின் இளைஞர் நலன் மற்றும் விளையாட்டு மேம்பாட்டுத்துறையின் கீழ் செயல்படும் ஆணையமாகும். தமிழ் நாட்டில் விளையாட்டினையும் உடல் தகுதியினையும் மேம்படுத்தவும் அரசு, விளையாட்டுச் சங்கங்கள் இதர விளையாட்டு அமைப்புகளின் வளங்களை ஒருங்கிணைக்கவும் அமைக்கப்பட்டுள்ளது.

## வரலாறு
விளையாட்டு மற்றும் இளைஞர் சேவைகள் இயக்குநரகம் மற்றும் தமிழ்நாடு விளையாட்டு மேம்பாட்டுக் கழகம் ஆகிய இரண்டையும் இணைத்து தமிழ்நாடு விளையாட்டு மேம்பாட்டு ஆணையம் என்ற புதிய அமைப்பு 1992 ஜூலை 18 அன்று உருவாக்கப்பட்டது.

## நோக்கங்கள்
* திறமை கொண்டவர்களுக்கு வாய்ப்புகளை வழங்குதல்
* மாநில, தேசிய, சர்வதேச அளவில் இளைஞர்களைத் தயார் செய்தல்
* போட்டிச் சூழலை உருவாக்கி உடல் தகுதியை மேம்படுத்தல், திறமைசாலிகளை அடையாளம் காணல், போட்டித்திறனை வளர்த்தல்
* விளையாட்டிற்கேற்ற உள்கட்டமைப்பை அமைத்து அனைத்து நிலை போட்டிகளுக்கும் தயார் செய்தல்
* வீரர்களுக்கான நவீன நுணுக்கங்களைக் கற்றுக் கொடுக்க உரிய பயிற்சி, பயிலரங்கு, உள்நாடு மற்றும் வெளிநாட்டு பயிற்சி வாய்ப்புகளை அமைத்தல்

## செயல்பாடுகள்
* ஒவ்வொரு விளையாட்டிற்கும் பயிற்சியாளரை நியமித்து இலவசப் பயிற்சி அளிக்கிறது.
* விளையாட்டுப் பள்ளிகள்,விடுதிகள் போன்றவற்றை நடத்துகிறது.
*இடைநிலைப் பள்ளி மாணவர்களுக்கு உடற்திறனாய்வுகளை நடத்திப் பயிற்சி முகாம்களை நடத்துகிறது
* அண்ணா பிறாந்தநாளில் சைக்கிள் போட்டி நடத்துகிறது.
* முதலமைச்சர் கோப்பைக்கான மாவட்ட அளாவிலான போட்டிகளை நடத்துகிறது
* தேசிய மற்றும் சர்வதேச அளவில் பதக்கம் வெற்றவர்களுக்கு ஊக்கத்தொகை வழங்குகிறது.

## மேற்கோள்கள்

பகுப்பு:தமிழ்நாட்டில் விளையாட்டு
பகுப்பு:தமிழ்நாடு அரசின் அமைப்புகள்